CELEX: 32019D1017
Language: hr
Date: 2019-06-14 00:00:00
Title: Odluka Vijeća (EU) 2019/1017 od 14. lipnja 2019. o stajalištu koje u ime Europske unije treba zauzeti u Vijeću članova Međunarodnog vijeća za masline (IOC) u u pogledu uvjetâ pristupanja s Vlade Gruzije Međunarodnom sporazumu o maslinovu ulju i stolnim maslinama iz 2015.

21.6.2019   
               
               
                  HR
               
               
                  Službeni list Europske unije
               
               
                  L 165/66
               
            
         ODLUKA VIJEĆA (EU) 2019/1017
         od 14. lipnja 2019.
         o stajalištu koje u ime Europske unije treba zauzeti u Vijeću članova Međunarodnog vijeća za masline (IOC) u u pogledu uvjetâ pristupanja s Vlade Gruzije Međunarodnom sporazumu o maslinovu ulju i stolnim maslinama iz 2015.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 3., u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Međunarodni sporazum o maslinovu ulju i stolnim maslinama iz 2015. („Sporazum”) potpisan je u ime Unije u skladu s Odlukom Vijeća (EU) 2016/1892 (1)18. studenoga 2016. u sjedištu Ujedinjenih naroda u New Yorku, podložno njegovu kasnijem sklapanju. Sporazum je privremeno stupio na snagu 1. siječnja 2017. u skladu sa svojim člankom 31. stavkom 2.
                  
               
                     (2)
                  
                  
                     Sporazum je sklopljen 17. svibnja 2019. Odlukom Vijeća (EU) 2019/848 (2).
                  
               
                     (3)
                  
                  
                     Na temelju članka 29. Sporazuma Vijeće članova Međunarodnog vijeća za masline („Vijeće članova”) treba utvrditi uvjete za pristupanje neke vlade Sporazumu.
                  
               
                     (4)
                  
                  
                     Vlada Gruzije podnijela je službeni zahtjev za pristupanje Sporazumu. Od Vijeća članova stoga bi trebalo zatražiti da tijekom jednog od svojih budućih zasjedanja ili u okviru postupka donošenja odluka Vijeća članova razmjenom prepiske utvrdi uvjete za pristupanje Gruzije u pogledu participacijskih udjela u IOC-u i roka za polaganje isprave o pristupanju.
                  
               
                     (5)
                  
                  
                     S obzirom na to da Gruzija razvija svoj sektor maslinarstva u smislu potrošnje i proizvodnje pristupanje Gruzije pod određenim uvjetima moglo bi ojačati IOC, posebno u smislu postizanja ujednačenosti u nacionalnom i međunarodnom pravu u pogledu svojstava proizvoda od maslina, u cilju sprečavanja prepreka trgovini.
                  
               
                     (6)
                  
                  
                     Primjereno je utvrditi stajalište koje u ime Unije treba zauzeti u Vijeću članova jer će odluke koje treba donijeti proizvoditi pravne učinkeza Uniju tako što će utjecati na ravnotežu odlučivanja u Vijeću članova u slučajevima u kojima odluke nisu donesene konsenzusom u skladu s člankom 10. stavkom 4. Sporazuma,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Vijeća članova Međunarodnog vijeća za masline, tijekom jednog od njegovih budućih zasjedanja ili u okviru postupka donošenja odluka Vijeća članova razmjenom prepiske, u pogledu uvjeta pristupanja Vlade Gruzije Sporazumu navedeno je u Prilogu.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Luxembourgu 14. lipnja 2019.
            
               
                  Za Vijeće
               
               
                  Predsjednik
               
               E.O. TEODOROVICI
            
         
         
            (1)  Odluka Vijeća (EU) 2016/1892 od 10. listopada 2016. o potpisivanju, u ime Europske unije, i privremenoj primjeni Međunarodnog sporazuma o maslinovu ulju i stolnim maslinama iz 2015. (SL L 293, 28.10.2016., str. 2.).
         
            (2)  Odluka Vijeća (EU) 2019/848 od 17. svibnja 2019. o sklapanju, u ime Europske unije, Međunarodnog sporazuma o maslinovu ulju i stolnim maslinama iz 2015. (SL L 139, 27.5.2019., str. 1.).
      
      
         
            PRILOG
            Unija podupire pristupanje Vlade Gruzije Sporazumu, na jednom od budućih zasjedanja Vijeća članova ili u okviru postupka donošenja odluka Vijeća članova razmjenom prepiske, ako se participacijski udjeli Gruzije izračunaju upotrebom jednadžbe iz članka 11. Sporazuma i ako rok za polaganje isprava o pristupanju omogući brzo pristupanje Gruzije. Ako se polaganje isprave o pristupanju odgodi, Unija može u naknadnim odlukama koje treba donijeti Vijeće članova poduprijeti produljenje razdoblja za polaganje te isprave.